สังคมกองทุนรวม
สังคมกองทุนรวม ประจำวันศุกร์ที่ 15 ก.พ. 2556...
15 ก.พ. 2556

สังคมกองทุนรวม ประจำวันศุกร์ที่ 15 ก.พ. 2556...
สัปดาห์ที่แล้วบอกว่าแรงขายหนักมาจากนักลงทุน ตปท. มาสัปดาห์นี้ยิ่งหนักเข้าไปอีก พอร์ตลงทุนสุทธิเหลืออยู่ไม่กี่พันล้านบาท จิ๊บๆ...
แต่ทุกสำนักรู้สึกตรงกันว่ากระทิงขวิดรอบนี้ แรงเกิ๊น! ข่าวว่านักลงทุนกลับเข้าตลาดหลังไปหยุดตรุษจีนมา ทำโวลุมต่อวันถล่มทลาย สร้างสถิติใหม่กันไม่หยุดหย่อน...
เปิดปีนี้มาก็เทรดกันปกติวันละ 5 หมื่นลบ. แต่วันก่อนกดเข้าไป 7 หมื่นลบ. แถมส่วนใหญ่ก็เป็นรายย่อยทั้งนั้น...
บรรยากาศสดใสอย่างนี้ หุ้นใหม่ทยอยเข้าตลาดกันได้เรื่อยๆ และทาร์เก็ตฟันด์หลายกองคงกำลังรอฮิตอยู่ตอนนี้ ขณะที่กองทุนหุ้นผู้จัดการฝีมือดีหลายกองก็ยิ้มกริ่มหน้าใส NAV เพิ่มกันวันละ 0.501.50 บาททีเดียว...
ใครกลัวตกขบวนทาร์เก็ตฟันด์ ที่ บลจ.เอ็มเอฟซียังเปิดขายกองล่าสุดถึงวันที่ 18 ก.พ. ตั้งเป้าผลตอบแทน 6% ในรอบ 5 เดือน...
แต่ที่ บลจ.ซีไอเอ็มบีพรินซิเพิล เปิดขายถึงวันที่ 18 ก.พ.เช่นกัน แต่เอาทาร์เก็ตสูงหน่อยถึง 8%...
บลจ.อื่นๆ ขายกองตราสารหนี้ตามปกติ ใครกลัวเงินทุนท่วมโลก ฟันด์โฟล์ว ไหลเข้า ดอกเบี้ยจะปรับลดลง ก็รีบมาล็อกอัตราผลตอบกันไว้ก่อนได้ โดย บลจ.ฟินันซ่าออกกองทุนตราสารหนี้ระยะสั้น 2 กอง อายุ 3 เดือน และ 6 เดือน ประมาณการผลตอบแทนที่ 3.02% และ 3.10% ต่อปี ตามลำดับ ขาย IPO ถึงวันที่ 19 ก.พ. ...
ส่วน บลจ.ธนชาตขายกองตราสารหนี้อายุ 6 เดือน...
บลจ.กรุงศรี ก็มีกองตราสารหนี้อายุ 6 เดือนเหมือนกัน...
ส่วนรายนี้ บลจ.ไทยพาณิชย์ออกขายเป็นประจำ กองตราสารหนี้อายุ 3, 6 เดือน และ 1 ปี ผลตอบแทนตอนนี้ 2.803.10% ขาย IPO ถึงวันที่ 18 ก.พ. ...
ด้าน บลจ.ทิสโก้ยังเปิดขายกอง FIF พาไปลงทุนในจีนชื่อ กองทุนเปิดทิสโก้ ไชน่า ทริกเกอร์ 8% ลงทุนในหน่วยลงทุน Hang Seng HShare Index ETF ซึ่งเป็นกองทุนรวมอีทีเอฟที่จดทะเบียนซื้อขายในตลาดหุ้นฮ่องกง ขาย IPO ถึงวันที่ 19 ก.พ. กองทุนนี้มีระดับความเสี่ยง 6...
บลจ.วรรณ เปิดตัวกอง ETF กองใหม่ กองทุนอีทีเอฟ SET100 ซึ่งอ้างอิงกับดัชนี SET100 โดยใช้ชื่อว่า ThaiDEX SET100 ETF: TH100 พร้อมจัดสัมมนาวันพุธที่ 20 ก.พ. ช่วงบ่ายที่หอประชุม ศ.สังเวียนฯ อาคารตลาดหลักทรัพย์ เรื่อง กูรูฟันธงหุ้นไทยไปต่อหรือไม่ สอดคล้องสถานการณ์ ขอเชิญไปฟังกูรูกันได้ เปิดซื้อขายในวันรุ่งขึ้น 21 ก.พ. ...
สำหรับนักลงทุนฝั่งตะวันออก ตลาดหลักทรัพย์ฯ เดินสายให้ความรู้ตามโครงการเชื่อมภูมิภาคสู่การลงทุน “ลงทุนทั่วไทย” ในงานมหกรรมการเงิน Money Expo Pattaya 2013 ระหว่าง 15–17 ก.พ. 2556 ที่ศูนย์พีช โรงแรมรอยัลคลีฟ พัทยา นักลงทุนมือใหม่และผู้ลงทุนในตลาดอนุพันธ์ เตรียมรับโปรโมชันเพียบ พร้อมเชิญฟังสัมมนาแบบเอกซ์คลูซีฟด้วย สอบถามข้อมูลกิจกรรมที่ SET Call Center 02-229-2222 หรือ Website www.set.or.th และ Mobile App “SETactivity”